Paġna Mingħajr preġudizzju għad-dispożizzjonijiet tal-Artikolu 287 tat-Trattat dwar il-funzjonament tal-Unjoni Ewropea, li jagħti lill-Qorti tal-Awdituri r-responsabbiltà li tawditja d-dħul u l-infiq kollu tal-Unjoni, u d-dispożizzjonijiet tal-Artikolu 319 tat-Trattat imsemmi dwar l-għoti tal-kwittanza, il-Qorti tal-Awdituri kellha l-kontijiet tad-dħul u l-infiq tagħha awditjati minn awditur estern kull sena mill-għeluq tas-sena finanzjarja 1987 'l hawn. Ir-rapporti li l-awditur estern tal-Qorti tal-Awdituri fassal fir-rigward tal-kontijiet tal-Qorti għas-snin finanzjarji 1987 sa 1991 intbagħtu biss lill-President tal-Kumitat għall-Kontroll tal-Baġit tal-Parlament Ewropew. Ċertifikazzjoni tal-kontijiet Rapport tal-awditur indipendenti Rapporti finanzjarji u noti ta' spjegazzjoni Karta tal-Bilanċ fil-31 ta' Diċembru 2013 Rapport tal-Prestazzjoni Finanzjarja Rapport tal-flussi tal-flus Rapport tal-bidliet fl-Assi Netti Politiki kontabilistiċi u noti għar-rapporti finanzjarji Informazzjoni dwar il-baġit għas-sena finanzjarja 2013 Rapport ta' aċċertament indipendenti Il-kontijiet annwali tal-Qorti Ewropea tal-Awdituri għas-sena 2013 tħejjew skont it-Titolu IX tar-Regolament Finanzjarju applikabbli għall-baġit ġenerali tal-Unjoni Ewropea, ir-regoli kontabilistiċi adottati mill-Uffiċjal tal-Kontabbiltà tal-Kummissjoni, u l-prinċipji u l-metodi kontabilistiċi adottati minni stess. Jien nirrikonoxxi r-responsabbiltà tiegħi għat-tħejjija u l-preżentazzjoni tal-kontijiet annwali tal-Qorti Ewropea tal-Awdituri skont l-Artikolu 68 tar-Regolament Finanzjarju. Jien ksibt mill-uffiċjal awtorizzanti, li ċċertifika l-affidabbiltà tagħha, l-informazzjoni kollha meħtieġa għall-produzzjoni tal-kontijiet li juru l-assi u l-obbligazzjonijiet tal-Qorti Ewropea tal-Awdituri u l-implimentazzjoni baġitarja. Jien b'dan niċċertifika li fuq il-bażi ta' din l-informazzjoni, u fuq tali kontrolli li jiena qist li huma meħtieġa biex niffirma l-kontijiet, għandi aċċertament raġonevoli li l-kontijiet jippreżentaw b'mod ġust, fl-aspetti materjali kollha, il-pożizzjoni finanzjarja, ir-riżultati tal-operazzjonijiet u l-fluss tal-flus tal-Qorti Ewropea tal-Awdituri. Il-Lussemburgu, it-28 ta' Mejju 2014. Aħna awditjajna r-rapporti finanzjarji hawn mehmuża tal-Qorti Ewropea tal-Awdituri, li jinkludu l-karta tal-bilanċ sal-31 ta' Diċembru 2013, ir-rapport tal-prestazzjoni finanzjarja, ir-rapport tal-flussi tal-flus u r-rapport tat-tibdil fl-assi netti għas-sena li ntemmet dakinhar u sommarju tal-politiki kontabilistiċi sinifikanti u noti oħra ta' spjegazzjoni, li jibdew fil-paġna 8 u jispiċċaw fil-paġna 17. Il-Maniġment huwa responsabbli għat-tħejjija u l-preżentazzjoni ġusta ta' dawn ir-rapporti finanzjarji skont id-dispożizzjonijiet tar-Regolament tal-Kunsill (UE, Euratom) Nru 966/2012 tal-25 ta' Ottubru 2012 dwar ir-regoli finanzjarji applikabbli għall-baġit ġenerali tal-Unjoni u r-Regolament ta' Delega tal-Kummissjoni (UE) Nru 1268/2012 tad-29 ta' Ottubru 2012 dwar ir-regoli tal-applikazzjoni tar-Regolament (Finanzjarju), u għal tali kontroll intern li l-Maniġment iqis meħtieġ biex ikunu jistgħu jitħejjew rapporti finanzjarji li jkunu ħielsa minn dikjarazzjoni skorretta materjali, sew jekk minħabba fi frodi u sew jekk minħabba xi żball. Ir-responsabbiltà tagħna hi li nesprimu opinjoni dwar dawn ir-rapporti finanzjarji fuq il-bażi tal-awditu tagħna. Aħna wettaqna l-awditu tagħna skont l-Istandards Internazzjonali tal-Awditjar kif adottati għal-Lussemburgu mill-"Commission de Surveillance du Secteur Financier". Dawk l-istandards jirrikjedu li aħna nikkonformaw mar-rekwiżiti etiċi u li nippjanaw u nwettqu l-awditu biex niksbu aċċertament raġonevoli dwar jekk ir-rapporti finanzjarji humiex ħielsa minn dikjarazzjoni skorretta materjali. Awditu jinvolvi t-twettiq ta' proċeduri sabiex tinkiseb evidenza għall-awditjar dwar l-ammonti u d-divulgazzjonijiet fir-rapporti finanzjarji. Il-proċeduri magħżula jiddependu fuq il-ġudizzju tar-"Réviseur d'entreprises agréé", inkluża l-valutazzjoni tar-riskji ta' dikjarazzjoni skorretta materjali tar-rapporti finanzjarji, sew jekk minħabba fi frodi u sew jekk minħabba xi żball. Meta jagħmel dawk il-valutazzjonijiet tar-riskju, ir-"Réviseur d'entreprises agréé" jqis il-kontroll intern rilevanti għat-tħejjija u l-preżentazzjoni ġusta mill-entità tar-rapporti finanzjarji, sabiex ifassal proċeduri tal-awditjar li jkunu xierqa skont iċ-ċirkustanzi, iżda mhux bl-iskop li jesprimi opinjoni dwar l-effettività tal-kontroll intern tal-entità. Awditu jinkludi wkoll l-evalwazzjoni tal-adegwatezza tal-politiki kontabilistiċi użati u r-raġonevolezza tal-istimi kontabilistiċi magħmula mill-Maniġment, kif ukoll l-evalwazzjoni tal-preżentazzjoni kumplessiva tar-rapporti finanzjarji. Aħna nemmnu li l-evidenza għall-awditjar li aħna ksibna hija suffiċjenti u xierqa biex tipprovdi bażi għall-opinjoni tal-awditjar tagħna. Fl-opinjoni tagħna, ir-rapporti finanzjarji jagħtu stampa vera u ġusta tal-pożizzjoni finanzjarja tal-Qorti Ewropea tal-Awdituri sal-31 ta' Diċembru 2013, tal-prestazzjoni finanzjarja tagħha u tal-flussi tal-flus tagħha għas-sena li ntemmet dakinhar, skont id-dispożizzjonijiet tar-Regolament tal-Kunsill (UE, Euratom) Nru 966/2012 tal-25 ta' Ottubru 2012 dwar ir-regoli finanzjarji applikabbli għall-baġit ġenerali tal-Unjoni u r-Regolament ta' Delega tal-Kummissjoni (UE) Nru 1268/2012 tad-29 ta' Ottubru 2012 dwar ir-regoli tal-applikazzjoni tar-Regolament Finanzjarju. Il-Lussemburgu, it-28 ta' Mejju 2014. In-noti hawn mehmuża jiffurmaw parti integrali minn dawn ir-rapporti finanzjarji. In-noti hawn mehmuża jiffurmaw parti integrali minn dawn ir-rapporti finanzjarji. In-noti hawn mehmuża jiffurmaw parti integrali minn dawn ir-rapporti finanzjarji. In-noti hawn mehmuża jiffurmaw parti integrali minn dawn ir-rapporti finanzjarji. Il-Qorti Ewropea tal-Awdituri (minn hawn 'il quddiem "il-Qorti") ġiet stabbilita bit-Trattat ta' Brussell tat-22 ta' Lulju 1975 u bdiet topera f'Ottubru 1977, bil-kwartieri ġenerali tagħha fil-Lussemburgu. Il-Qorti hija l-Istituzzjoni tal-UE stabbilita bit-Trattat biex twettaq l-awditu tal-finanzi tal-UE. Bħala l-awditur estern tal-UE hija tikkontribwixxi għat-titjib tal-ġestjoni finanzjarja tal-UE u taġixxi bħala l-gwardjan indipendenti tal-interessi finanzjarji taċ-ċittadini tal-Unjoni Ewropea. Il-Qorti tipprovdi servizzi tal-awditjar li permezz tagħhom hija tivvaluta l-akkwist u l-infiq tal-fondi tal-UE. Hija teżamina jekk l-operazzjonijiet finanzjarji jkunux ġew irreġistrati u ddivulgati kif xieraq, jekk ikunux twettqu b'mod legali u regolari u jekk ikunux ġew immaniġġati sabiex jiġu żgurati l-ekonomija, l-effiċjenza u l-effettività. Il-Qorti tikkomunika r-riżultati tal-awditi tagħha f'rapporti ċari, rilevanti u oġġettivi. Hija tagħti wkoll l-opinjoni tagħha dwar kwistjonijiet ta' ġestjoni finanzjarja. Il-Qorti tippromwovi l-obbligu ta' rendikont u t-trasparenza u tgħin lill-Parlament Ewropew u lill-Kunsill biex jissorveljaw l-implimentazzjoni tal-baġit tal-UE, b'mod partikolari matul il-proċedura ta' kwittanza. Il-Qorti hija impenjata li tkun organizzazzjoni effiċjenti fuq quddiem nett fl-iżviluppi fl-awditjar u l-amministrazzjoni pubblika. Is-sena finanzjarja tal-Qorti tibda fl-1 ta' Jannar u tibqa' għaddejja sal-31 ta' Diċembru. Skont l-Artikolu 144 tar-Regolament Finanzjarju, ir-rapporti finanzjarji għandhom jippreżentaw informazzjoni, inkluża l-informazzjoni dwar il-politiki kontabilistiċi, b'mod li jiġi żgurat li tkun rilevanti, affidabbli, komparabbli u li tista' tinftiehem. Il-kontijiet baġitarji għandhom jikkonformaw mal-prinċipji baġitarji stabbiliti fir-Regolament Finanzjarju. Huma għandhom jagħtu stampa vera u ġusta tal-operazzjonijiet tad-dħul u l-infiq tal-baġit. Ir-rapporti finanzjarji jitfasslu skont ir-Regoli Kontabilistiċi tal-Unjoni Ewropea (ir-Regoli Kontabilistiċi tal-UE), ibbażati fuq standards tal-kontabbiltà għas-settur pubbliku li huma aċċettati internazzjonalment. Dawn ir-Regoli Kontabilistiċi jiġu adottati mill-Uffiċjal tal-Kontabbiltà tal-Kummissjoni wara konsultazzjoni tal-istituzzjonijiet l-oħra. Tranżazzjonijiet f'munita barranija jissarrfu f'euro bl-użu tar-rata tal-kambju applikabbli fid-data tat-tranżazzjoni. Qligħ u telf minħabba l-kambju li jirriżultaw mill-ħlas ta' tranżazzjonijiet f'munita barranija, u mit-tisrif bir-rati tal-kambju fi tmiem is-sena ta' assi u obbligazzjonijiet monetarji denominati f'munita barranija, huma kontabilizzati fir-rapport tal-prestazzjoni finanzjarja. Il-bilanċi fi tmiem is-sena tal-assi u l-obbligazzjonijiet monetarji denominati f'munita barranija jissarrfu f'euro abbażi tar-rati tal-kambju fil-31 ta' Diċembru. Liċenzji ta' softwer akkwistati għall-kompjuters jiġu ddikjarati bl-ispiża storika bit-tnaqqis tal-amortizzament u t-telf minn indeboliment akkumulati. L-assi jiġu amortizzati fuq bażi ta' "linja dritta" fuq perjodu ta' erba' snin. Assi intanġibbli żviluppati internament huma kapitalizzati meta jiġu ssodisfati l-kriterji rilevanti tar-regoli kontabilistiċi tal-UE. L-ispejjeż li jistgħu jiġu kapitalizzati jinkludu l-ispejjeż kollha direttament attribwibbli li jkunu meħtieġa biex jinħoloq, jiġi prodott u mħejji l-assi biex dan ikun jista' jopera bil-mod intenzjonat mill-maniġment. Spejjeż assoċjati ma' attivitajiet ta' riċerka, spejjeż tal-iżvilupp mhux kapitalizzat u spejjeż għall-manutenzjoni jiġu kontabilizzati bħala spejjeż hekk kif jiġġarrbu. Il-proprjetà, l-impjanti u t-tagħmir kollha huma ddikjarati bl-ispiża storika bit-tnaqqis tad-deprezzament u t-telf minn indeboliment akkumulati. L-ispiża storika tinkludi l-infiq li jkun direttament attribwibbli għall-akkwist jew għall-kostruzzjoni tal-assi. L-ispiża sussegwenti tiġi inkluża fl-ammont kontabbli tal-assi jew kontabilizzat bħala assi separat, kif xieraq, biss meta jkun probabbli li l-benefiċċji ekonomiċi jew il-potenzjal ta' servizz futuri assoċjati mal-partita jkunu se jmorru għand il-Qorti u l-ispiża ta' din ikun jista' jitkejjel b'mod affidabbli. Spejjeż ta' tiswija u manutenzjoni oħra jiġu debitati lir-rapport tal-prestazzjoni finanzjarja matul il-perjodu finanzjarju li fih jiġġarrbu. Billi l-Qorti ma tissellifx flus biex tiffinanzja l-akkwist ta' proprjetà, impjanti u tagħmir, ma hemm l-ebda spiża ta' self relatat ma' tali xirjiet. L-art u l-opri tal-arti mhumiex deprezzati għax jitqiesu li għandhom ħajja utli indefinita. Assi taħt kostruzzjoni mhumiex deprezzati peress li dawn l-assi jkun għadhom mhumiex disponibbli għall-użu. Id-deprezzament fuq assi oħrajn jiġi kkalkulat bl-użu tal-metodu tal-"linja dritta" biex l-ispiża tagħhom tiġi allokata lill-valuri residwi tagħhom fuq it-tul stmat tal-ħajja utli tagħhom, kif ġej: L-obbligazzjoni għal dawn il-pagamenti futuri tal-pensjonijiet tiġi kontabilizzata u ddivulgata skont ir-Regola Kontabilistika 12 tal-UE "Benefiċċji tal-Impjegati". Il-metodoloġija biex tiġi kkalkulata l-obbligazzjoni tieħu kont tal-karatteristiċi tal-iskema ta' pensjonijiet kif definita fir-regola kontabilistika IPSAS 25. L-impenn attwarju huwa determinat fuq bażi kontinwa, b'kont meħud kemm tal-benefiċċji mwiegħda matul it-tul ta' ħajja attiva kif ukoll taż-żieda prevista fis-salarji. Il-metodu tal-valwazzjoni attwarja użat biex tiġi kkalkulata l-obbligazzjoni huwa "l-metodu ta' kreditu għal kull unità proġettata". L-obbligazzjoni titnaqqas bl-ammont ta' taxxi stmat li jkunu se jiġu applikati fuq pagamenti futuri tal-pensjonijiet peress li dawn it-taxxi jerġgħu lura fil-baġit tal-UE bħala dħul. Fir-rigward ta' "Assi tal-pjan" potenzjali, attwalment il-Qorti ma għandha ebda assi ddedikat għall-finanzjament ta' impenji għall-pensjonijiet. Provvedimenti huma kontabilizzati meta l-Qorti jkollha obbligu preżenti ġuridiku jew kostruttiv lejn partijiet terzi b'riżultat ta' avvenimenti fil-passat, ikun aktar probabbli milli le li jkun jinħtieġ ħruġ ta' riżorsi biex jitħallas l-obbligu, u l-ammont ikun jista' jiġi stmat b'mod affidabbli. Ma humiex kontabilizzati provvedimenti għal telf operattiv fil-futur. L-ammont tal-provvediment huwa l-aħjar stima tan-nefqiet mistennija li jkunu meħtieġa sabiex jitħallas l-obbligu preżenti fid-data tar-rapport. Skont ir-regoli kontabilistiċi tal-UE, tranżazzjonijiet u avvenimenti huma kontabilizzati fir-rapporti finanzjarji fil-perjodu li huma jirrelataw għalih. Fi tmiem il-perjodu kontabilistiku, l-ispejjeż dovuti huma kontabilizzati fuq il-bażi ta' ammont stmat tal-obbligu tat-trasferiment tal-perjodu. Il-kalkolu tal-ispejjeż dovuti jsir skont linji gwida operazzjonali u prattiċi dettaljati li għandhom il-għan li jiżguraw li r-rapporti finanzjarji jirriflettu stampa vera u ġusta. Il-movimenti fl-assi intanġibbli matul is-sena 2013 kienu: Fl-2013 ma ġiet kontabilizzata ebda spiża assoċjata ma' attivitajiet ta' riċerka. Il-movimenti fi Proprjetà, impjanti u tagħmir matul is-sena 2013 kienu: Fis-27 ta' Jannar 2010 nfetaħ kont fiduċjarju bejn il-Qorti Ewropea tal-Awdituri u l-Banque et Caisse d'épargne de l'État, il-Lussemburgu. Dan il-kont fiduċjarju jippermetti lill-Qorti timmaniġġa l-baġit mogħti mill-awtorità baġitarja fir-rigward tal-proġett tal-bini K3 (ara n-nota 5.3). Il-kont fiduċjarju jintuża mill-Qorti taħt ċertu kundizzjonijiet biss li huma ddivulgati fil-kuntratt mal-Banque et Caisse d'épargne de l'État, il-Lussemburgu. Il-benefiċjarju esklużiv tal-pagamenti li jsiru minn dan il-kont fiduċjarju huwa l-kont bankarju operazzjonali tal-konsorzju li jaġixxi bħala l-maniġer tal-proġett. Dan il-kont operazzjonali jintuża esklussivament mill-maniġer tal-proġett biex iħallas il-fatturi tal-kumpaniji tal-kostruzzjoni. Il-komputazzjoni tal-obbligazzjoni ssir mill-Eurostat li jiġi assistit minn espert indipendenti u kwalifikat fir-rigward tal-implimentazzjoni tal-metodoloġija u tad-definizzjoni tas-suppożizzjonijiet attwarji korrispondenti. L-obbligazzjoni għall-obbligi ta' pagamenti futuri tal-pensjonijiet hija netta mit-taxxi li jiġu rkuprati fuq il-pagamenti futuri tal-pensjonijiet (ara wkoll in-nota 2.6). Il-pjan tal-pensjonijiet ddedikat għall-Membri huwa pjan ta' benefiċċju definit. Il-benefiċċji definiti f'dan il-kuntest huma: Allowance tranżizzjonali (imħallsa fi tmiem il-mandat għal tliet snin), Pensjoni ta' rtirar, Pensjoni u allowance tal-invalidità, Pensjoni tas-superstiti (imħallsa wara l-mewt tal-Membru kemm jekk dan iseħħ waqt jew qabel l-irtirar). Il-kategoriji ta' benefiċjarji, li għalihom trid tiġi kkalkulata l-obbligazzjoni, huma: il-Membri attivi, il-Membri mhux attivi b'allowance tranżizzjonali, il-Membri mhux attivi wara l-perjodu ta' tranżizzjoni (pensjoni diferita), il-Membri li rtiraw, dawk b'diżabbiltà permanenti, dawk b'diżabbiltà temporanja, il-konjuġi superstiti, Il-valutazzjoni tal-obbligazzjoni tal-pensjonijiet teħtieġ l-ittrattar ta' kwantitajiet varjabbli relatati ma' aspetti ekonomiċi u demografiċi. Is-suppożizzjonijiet attwarji prinċipali huma: L-ammont ta' EUR 1 75 000 huwa dovut b'kuntratt fi tmiem il-kiri tal-bini K9. Fil-11 ta' Jannar 2012, il-Kummissjoni ddeċidiet li tressaq azzjoni kontra l-Kunsill fil-Qorti tal-Ġustizzja peress li huwa ma addottax l-aġġustament annwali 2011 għar-remunerazzjoni tal-persunal tal-UE. Fis-sentenza tagħha tad-19 ta' Novembru 2013 (C-63/12) il-Qorti tal-Ġustizzja kkonkludiet li l-Kummissjoni kellha tagħmel proposta ġdida għall-aġġustament tas-salarji tal-2011. Fl-14 ta' April 2014 il-Kunsill approva l-pożizzjoni tal-Parlament Ewropew dwar l-abbozzi tar-regolamenti li jipprevedu l-aġġustamenti annwali tar-remunerazzjoni u l-pensjonijiet tal-persunal tal-UE ta' 0 % għall-2011 u ta' 0,8 % għall-2012 (pagabbli mill-1 ta' Lulju 2012). Wara din id-deċiżjoni ddaħħal fil-kotba provvediment fuq terminu qasir għall-pagamenti pendenti tas-salarji li jikkorrispondu għal 0,8 %, netti mit-taxxa u mit-tnaqqis tal-pensjonijiet. "Fondi trasferiti mill-Kummissjoni lil istituzzjonijiet oħra": l-ammont jikkorrispondi għas-sejħiet ta' kull xahar għal fondi li jsiru mill-Qorti lill-Kummissjoni biex tikkredita l-kont bankarju tagħha mill-ġdid. "Dħul minn operazzjonijiet amministrattivi": fil-parti l-kbira, din l-intestatura hija magħmula minn tnaqqis mis-salarji tal-Membri u tal-persunal fir-rigward ta' taxxa u ta' kontribuzzjonijiet soċjali. "Dħul operattiv ieħor" jirriżulta, fost l-oħrajn, minn qligħ mir-rati tal-kambju. Ġie ġġenerat dħul minn tranżazzjonijiet ta' kambju u dawk mhux ta' kambju kif ġej: "Spejjeż tal-persunal" jinkludu s-salarji tal-Membri, tal-persunal statutorju, tal-aġenti kuntrattwali u tal-persunal temporanju. L-allowances tranżizzjonali għal Membri preċedenti u t-taxxi relatati mal-pensjonijiet tal-Membri u l-benefiċċji tranżizzjonali huma wkoll parti mill-partita "Movimenti fil-pensjonijiet" (ara n-nota 4.11). L-"Ispejjeż relatati mal-assi" jikkonsistu fid-deprezzament/fl-amortizzament tal-assi tanġibbli u intanġibbli. L-aktar partiti sinifikanti tal-"ispejjeż amministrattivi oħra" kienu: Kiri tal-bini u imposta assoċjata, IT u telekomunikazzjoni, Spejjeż ta' missjonijiet, Servizzi ta' tindif u ta' sigurtà. "Spejjeż operazzjonali" jirriżultaw fost l-oħrajn minn telf mir-rati tal-kambju. "Dħul finanzjarju" jikkonsisti f'imgħax bankarju miksub fuq il-kontijiet kurrenti u fiduċjarji tal-Qorti. "Spejjeż finanzjarji" huma imposti bankarji fuq il-kontijiet kurrenti u fiduċjarji tal-Qorti. Il-partita "Movimenti fil-pensjonijiet" tinkludi l-ispejjeż kollha marbuta mal-pensjonijiet tal-Membri tal-Qorti. Din tkopri l-pensjonijiet u l-benefiċċji tranżizzjonali mħallsa matul is-sena kif ukoll l-aġġustament fi tmiem is-sena tal-obbligazzjoni għall-pagamenti futuri tal-pensjonijiet kollha li tispjega d-differenza bejn iż-żewġ snin. Il-garanziji bankarji li ġejjin ingħataw mill-fornituri skont obbligi kuntrattwali: Ir-RAL huwa element ta' kontabbiltà baġitarja li jirrappreżenta l-valur ta' impenji pendenti. Din hija d-differenza bejn l-impenji li ttieħdet responsabbiltà għalihom u l-pagamenti, li hija dovuta għall-intervall taż-żmien bejn meta tkun ittieħdet responsabbiltà għal impenn u r-realizzazzjoni tal-pagament relatat. Il-Qorti okkupat il-bini tal-kwartieri ġenerali tagħha (il-bini "K1") fl-1988 u xtrat lilu u l-art li huwa sitwat fuqha direttament fl-1990. Fl-1999, il-Qorti ffirmat ftehim qafas mal-Istat tal-Lussemburgu li permezz tiegħu hija ngħatat id-dritt li tuża biċċa art oħra għal 49 sena (li jiġġedded darba) għall-kostruzzjoni ta' estensjoni (il-bini "K2") għal pagament ta' euro. Madankollu, għat-tieni estensjoni, il-bini "K3", kien jinħtieġ li l-Istat tal-Lussemburgu u l-Qorti jikkonkludu ftehim qafas ġdid fit-22 ta' Frar 2008 minħabba arranġamenti differenti għat-twettiq tal-proġett. Rigward iż-żewġ biċċiet art relattivi għaż-żewġ estensjonijiet ("K2" u "K3") imsemmija hawn fuq, l-Istat biegħ dawn lill-Qorti bil-prezz simboliku ta' euro. Min-naħa tagħha, jekk il-Qorti qatt tikkunsidra li ċċedi xi waħda mill-binjiet lil parti terza li ma tkunx korp jew istituzzjoni tal-Unjoni, il-Qorti trid trodd lura s-sjieda tal-art lill-Istat bil-prezz simboliku ta' euro, u dan tal-aħħar ikollu wkoll l-għażla li jixtri l-bini bi prezz li jkun determinat minn espert indipendenti. F'każ li l-Istat jiddeċiedi li ma jużax din l-għażla, huwa jagħti dritt għall-użu tal-art lix-xerrejja tal-bini. Fil-Lussemburgu, l-użu ta' binjiet għal uffiċċji huwa awtorizzat għal perjodu ta' 15-il sena, u wara dan iridu jiġu modernizzati sabiex jinġiebu konformi mal-istandards attwali tas-saħħa, tas-sikurezza u ambjentali. Dawn ix-xogħlijiet meħtieġa għas-saħħa u għas-sikurezza twettqu fuq il-bini K1. Ix-xogħol huwa ffinalizzat u l-aċċettazzjoni formali u finali ġiet ikkonfermata fl-2010. Il-bini K2 beda jintuża f'Novembru 2003 u għalhekk għandu awtorizzazzjoni ("autorisation d'exploitation") valida sal-2018. Ix-xogħlijiet għall-kostruzzjoni tal-bini K3 bdew f'Marzu 2010 u l-bini beda jintuża fil-15 ta' Novembru 2012. Ma hemm ebda obbligazzjoni sinifikanti potenzjali għal litigazzjonijiet. Ir-riżultat tal-baġit tas-sena jiġi kkalkulat fuq il-bażi taċ-ċifri tal-implimentazzjoni baġitarja. Ma kien hemm ebda suppliment jew tnaqqis bejn il-baġit oriġinali u dak finali. Aħna eżaminajna li r-riżorsi finanzjarji assenjati mill-Kummissjoni Ewropea lill-Qorti Ewropea tal-Awdituri (minn hawn 'il quddiem il-"Qorti") ntużaw għall-għanijiet intenzjonati tagħhom u li l-proċeduri ta' kontroll li ġew stabbiliti mill-uffiċjali awtorizzanti jagħtu l-garanziji meħtieġa biex tiġi żgurata l-konformità tal-operazzjonijiet finanzjarji mar-regoli u r-regolamenti applikabbli għar-riżorsi finanzjarji li kienu disponibbli u li ġew użati għall-perjodu mill-1 ta' Jannar sal-31 ta' Diċembru 2013. Iż-żamma ta' kotba u reġistri u l-istabbiliment u ż-żamma ta' kontrolli xierqa huma r-responsabbiltà tal-Maniġment tal-Qorti. Ir-responsabbiltà tagħna hija li nesprimu l-opinjoni tagħna fuq il-bażi tal-eżami tagħna. Aħna wettaqna l-eżami tagħna skont l-Istandard Internazzjonali dwar Ingaġġi tal-Aċċertament "Assurance Engagements other than Audits or Reviews of Historical Financial Information" (Ingaġġi tal-Aċċertament li ma jinkludux Awditi jew Analiżijiet ta' Informazzjoni Finanzjarja Storika) (ISAE 3000) hekk kif adottat mill-"Commission de Surveillance du Secteur Financier". Dan l-istandard jirrikjedi li aħna nippjanaw u nwettqu l-eżami tagħna b'tali mod li l-użu skorrett tar-riżorsi li materjalment jolqot il-kotba tal-Qorti jinstab b'aċċertament raġonevoli. Xogħolna kien jikkonsisti primarjament f'eżaminar fuq bażi ta' testijiet u ta' kampjunar, evidenza li ssostni l-fatt li: Ir-riżorsi assenjati lill-Qorti ntużaw għall-għanijiet intenzjonati tagħhom, Il-proċeduri ta' kontroll stabbiliti jagħtu l-garanziji neċessarji biex tiġi żgurata l-konformità tal-operazzjonijiet finanzjarji mar-regoli u r-regolamenti applikabbli. Il-kriterji użati għall-eżami tagħna huma r-regoli u r-regolamenti li ġejjin: Ir-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta' Ottubru 2012 dwar ir-regoli finanzjarji applikabbli għall-baġit ġenerali (minn hawn 'il quddiem il-"Baġit") tal-Unjoni u li jħassar ir-Regolament tal-Kunsill (KE, Euratom) Nru 1605/2002 (minn hawn 'il quddiem ir-"Regolament Finanzjarju"), Ir-Regolament ta' Delega tal-Kummissjoni (UE) Nru 1268/2012 tad-29 ta' Ottubru 2012 dwar ir-regoli tal-applikazzjoni tar-Regolament (UE, Euratom) Nru 966/2012 tal-Parlament Ewropew u tal-Kunsill dwar ir-regoli finanzjarji applikabbli għall-baġit ġenerali tal-Unjoni (minn hawn 'il quddiem ir-"Regoli ta' Implimentazzjoni"), Id-Deċiżjoni Nru 31-2013 tal-Qorti Ewropea tal-Awdituri dwar ir-regoli interni għall-implimentazzjoni tal-Baġit tagħha tas-27 ta' Ġunju 2013. Dawn id-dispożizzjonijiet jiffurmaw parti mill-proċeduri stabbiliti bit-Trattati, jew ftehimiet magħmula permezz tagħhom, li jikkonċernaw il-proċess operazzjonali marbut mal-implimentazzjoni tal-Baġit. B'mod partikolari, ir-Regoli Interni li ġejjin intużaw bħala kriterji: L-Artikolu 7 – Firem – "Kull waħda mill-partijiet involuti fl-abbozzar, il-kontroll u r-reġistrazzjoni ta' operazzjonijiet biex jiġi stabbilit u rkuprat id-dħul jew biex jiġu impenjati somom u biex isiru l-pagamenti għandha tiffirma u tniżżel id-data tal-involviment tagħha." L-Artikolu 8 – Proġetti immobiljarji – "Il-President għandu jippreżenta lill-Parlament Ewropew u lill-Kunsill kwalunkwe proġett immobiljarju li x'aktarx li jkollu implikazzjonijiet finanzjarji sinifikanti għall-baġit tal-Qorti. Qabel ma l-Qorti tagħti l-approvazzjoni tagħha għal kwalunkwe impenn kuntrattwali li jikkonċerna tali proġett, is-servizz responsabbli għandu jippreżenta dokument ta' spjegazzjoni li jiġġustifika l-kompatibbiltà tal-proġett mal-qafas finanzjarju." L-Artikolu 11.2 – "Qabel ma jiffirmaw, il-persuni li jkollhom is-setgħa sabiex jiffirmaw ordnijiet ta' trasferiment ta' kreditu bankarju għandhom jivverifikaw, b'mod partikolari, li l-ordnijiet ta' trasferiment ta' kreditu bankarju jikkorrispondu għall-ordnijiet għall-pagament". L-Artikolu 17.2 – "It-talba għal trasferiment għandha tkun akkumpanjata mill-informazzjoni enumerata fl-Art. L-Artikolu 18.4 – "L-Uffiċjal tal-Kontabbiltà għandu jagħmel disponibbli għall-uffiċjali awtorizzanti, permezz tas-sistema tal-IT ċentrali, lista ta' ammonti li għandhom jiġu riportati. L-uffiċjali awtorizzanti għandhom ikunu responsabbli milli jiżguraw li, fi tmiem is-sena, l-uniċi ammonti riportati jkunu dawk li fir-rigward tagħhom ikun hemm obbligu legali li jsir dan." L-Artikolu 20 – Inventarji tal-proprjetà – "Għandu jinżamm inventarju ta' assi tanġibbli f'database komuni għall-uffiċjali awtorizzanti kollha skont il-proċeduri stabbiliti mis-Segretarju Ġenerali, wara konsultazzjoni mal-Uffiċjal tal-Kontabbiltà." L-Artikolu 22.1 – Proċeduri minimi ta' ġestjoni u ta' kontroll intern – "Il-proċeduri ta' ġestjoni u ta' kontroll intern għandhom jitfasslu mill-uffiċjali awtorizzanti skont l-istandards minimi ta' kontroll intern adottati mill-Qorti." Aħna nemmnu li l-eżami tagħna jipprovdi bażi raġonevoli għall-opinjoni tagħna. Fuq il-bażi tax-xogħol tagħna deskritt f'dan ir-rapport, ma hemm xejn li laqat l-attenzjoni tagħna biex iġiegħlna nemmnu li fl-aspetti materjali kollha u fuq il-bażi tal-kriterji deskritti hawn fuq: ir-riżorsi assenjati lill-Qorti ma ntużawx għall-għanijiet intenzjonati tagħhom, il-proċeduri ta' kontroll stabbiliti ma jipprovdux il-garanziji meħtieġa biex jiżguraw il-konformità tal-operazzjonijiet finanzjarji mar-regoli u r-regolamenti applikabbli. Il-Lussemburgu, it-28 ta' Mejju 2014.